3. ลักษณะการประกอบธุรกิจ

ปี 2530 ก่อตั้งบริษัทฯ เมื่อวันที่ 11 มิถุนายน ด้วยทุนจดทะเบียน 20 ล้านบาท
เพื่อประกอบธุรกิจการนำเข้าผลิตภัณฑ์อาหารกุ้งจากประเทศไต้หวัน
และดำเนินการเพาะเลี้ยงกุ้งกุลาดำ

ปี 2532 เพิ่มทุนจดทะเบียนเป็น 40 และ 60 ล้านบาทในเดือนมกราคมและสิงหาคม ตามลำดับ
เพื่อนำเงินมาใช้ในการสร้างโรงงานผลิตอาหารสัตว์น้ำและโรงงานแปรรูปสัตว์น้ำแช่แข็ง

ปี 2533 บริษัทฯ
ได้เริ่มดำเนินการผลิตอาหารกุ้งเพื่อขายภายในประเทศและผลิตภัณฑ์แปรรูปแช่แข็งเพื่อการส่งออก
บริษัทฯ ได้ลดการนำเข้าอาหารสัตว์น้ำและได้ทำการเพิ่มทุนจดทะเบียนเป็น 80 และ 100
ล้านบาทในเดือนมีนาคมและพฤศจิกายนตามลำดับเพื่อใช้เป็นเงินทุนหมุนเวียน

ปี 2536 เพิ่มสายการผลิตอาหารปลาขึ้น และได้รับรางวัลบริษัทดีเด่นแห่งปีประจำปี 2536
สาขาประเภทธุรกิจส่งออกสินค้าเกษตรอุตสาหกรรม

ปี 2537 ดำเนินการแปรสภาพเป็นบริษัทมหาชนจำกัดในเดือนกุมภาพันธ์
โดยการเพิ่มทุนจดทะเบียนเป็น 125 ล้านบาทในเดือนสิงหาคม
เพื่อเสนอขายหุ้นสามัญเพิ่มทุนต่อประชาชนทั่วไป
และได้รับอนุญาตให้นำหุ้นสามัญเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทยในเดือนกันยายน
โดยนำเงินเพิ่มทุนที่ได้ไปใช้ในการขยายการผลิตผลิตภัณฑ์มูลค่าเพิ่มคือกุ้งแดงและปลาหมึกยักษ์แช่เยือกแข็งเพื่อส่งออก

ปี 2541 บริษัทฯ
ได้ระงับการผลิตผลิตภัณฑ์แปรรูปแช่แข็งลงเนื่องจากสภาวะเศรษฐกิจถดถอยภายในประเทศ

ปี 2542 บริษัทฯ ได้เปิดโรงงานผลิตอาหารสัตว์น้ำแห่งใหม่ที่จังหวัดเพชรบุรี
และย้ายฐานการผลิตอาหารกุ้งทั้งหมดไปยังโรงงงานใหม่

ปี 2543 เพิ่มทุนจดทะเบียนเป็น 187.5
ล้านบาทในเดือนเมษายนเพื่อใช้ในการเพิ่มกำลังการผลิตสายอาหารปลา
และชำระเงินกู้ในส่วนสกุลเงินดอลลาร์ทั้งหมด รวมทั้งได้มีการลงทุนโดยเข้าถือหุ้นร้อยละ 10
ในบริษัท เอส เอ็ม พี ฟู้ด โปรดักส์ จำกัด ซึ่งประกอบธุรกิจผลิตและจำหน่ายอาหารทะเลแปรรูป
ทั้งในและส่งออกต่างประเทศ

ปี 2544 บริษัทฯ ได้รับการรับรองมาตรฐานระบบคุณภาพ ISO9002 จากสถาบัน UKAS
ประเทศอังกฤษ

  เพิ่มทุนจดทะเบียนเป็น 250 ล้านบาทในเดือนตุลาคมเพื่อใช้เป็นเงินลงทุนก่อตั้งบริษัท เบทาโกร
  – ไทยลักซ์ โฮลดิ้ง จำกัด
  โดยมีวัตถุประสงค์เพื่อลงทุนในกิจการผลิตอาหารสัตว์ในประเทศเวียดนาม
  มีสัดส่วนการถือหุ้นในบริษัทดังกล่าวร้อยละ 50 โดยบริษัทดังกล่าวมีวัตถุประสงค์เพื่อลงทุนใน
  บริษัท เบทาโกร ไทยลักซ์ วีนา ฟีดมิล จำกัด โดยถือหุ้นในบริษัท เบทาโกร ไทยลักซ์ วีนา
  ฟีดมิล จำกัด จำนวนร้อยละ 100 เพื่อดำเนินธุรกิจผลิตอาหารสัตว์น้ำ

  เดือนสิงหาคมได้เข้าร่วมลงทุนในบริษัท อาหารเลิศไทย จำกัด
  โดยมีวัตถุประสงค์ในการผลิตและจำหน่ายอาหารแปรรูป บริษัทฯ
  มีสัดส่วนการถือหุ้นในบริษัทดังกล่าวร้อยละ 45

ปี 2545 ได้เข้าลงทุนซื้อหุ้นสามัญของบริษัท อาหารเลิศไทย จำกัด เพิ่มเติมอีกร้อยละ 6.67
มีผลให้บริษัทฯ มีสัดส่วนการถือหุ้นในบริษัทดังกล่าวเป็นร้อยละ 51.67
และสถานะของบริษัทดังกล่าวจึงเปลี่ยนจากบริษัทร่วมเป็นบริษทย่อย
แต่ในเดือนธันวาคมที่ประชุมคณะกรรมการของบริษัทฯ
ได้มีมติให้บริษัทสละสิทธิ์ในการซื้อหุ้นเพิ่มทุนของบริษัท อาหารเลิศไทย จำกัด
ซึ่งได้จดทะเบียนเพิ่มทุนจำนวน 7.5 ล้านบาท เนื่องจากผลการดำเนินงานของบริษัท
อาหารเลิศไทย จำกัดเกิดผลขาดทุน คณะกรรมการไม่มั่นใจในการบริหารงาน
จึงไม่อนุมัติการเข้าซื้อหุ้นเพิ่มทุน มีผลทำให้สัดส่วนการถือหุ้นในบริษัทดังกล่าวลดลงจากร้อยละ
51.67 เป็นร้อยละ 41.33 จึงได้เปลี่ยนสถานะของบริษัทดังกล่าวจากบริษัทย่อยเป็นบริษัทร่วม

ปี 2546 โรงงานอาหารกุ้งได้รับการรับรองมาตรฐานระบบคุณภาพ ISO9001 : 2000 จากสถาบัน
UKAS ประเทศอังกฤษ และได้รับการรับรองมาตรฐานระบบการผลิต GMP และ HACCP
จากกรมปศุสัตว์ ซึ่งถือเป็นโรงงานอาหารกุ้งแห่งแรกที่ได้รับการรับรองทั้ง 2 ระบบ
และยังได้รับการรับรองเครื่องหมาย Q Mark จากกรมปศุสัตว์อีกด้วย

ปี 2547 ดำเนินการขยายกิจการโรงงานผลิตอาหารปลา
โดยสร้างโรงงานผลิตอาหารปลาแห่งใหม่ในพื้นที่โรงงานจังหวัดเพชรบุรี

  มีการเพิ่มสัดส่วนการถือหุ้นในบริษัท เบทาโกร ไทยลักซ์ โฮลดิ้ง จำกัด อีกร้อยละ 10 ณ วันที่
  30 กันยายน 2548 บริษัทฯ จึงถือหุ้นในบริษัท เบทาโกร ไทยลักซ์ โฮลดิ้ง จำกัด เป็นร้อยละ
  60 รวมทั้งมีการเพิ่มสัดส่วนการถือหุ้นในบริษัท เอส เอ็ม พี ฟู้ด โปรดักส์ จำกัด อีกร้อยละ
  11.43 ณ วันที่ 30 กันยายน 2548 บริษัทฯ จึงถือหุ้นใน บริษัท เอส เอ็ม พี ฟู้ด โปรดักส์
  จำกัด เป็นร้อยละ 21.43

ปี 2548 ในเดือนกรกฎาคมบริษัทฯ ได้ตัดสินใจที่จะเลิกการลงทุนในบริษัท อาหารเลิศไทย จำกัด
โดยการขายหุ้นที่บริษัทฯ ถืออยู่จำนวนทั้งหมดจำนวน 155,000 หุ้น (ร้อยละ 41.33 )
ให้ผู้ถือหุ้นรายอื่นในบริษัทดังกล่าวซึ่งไม่มีความเกี่ยวข้องกับบริษัทฯ
ทั้งนี้เนื่องจากบริษัทดังกล่าวมีผลขาดทุนจากดำเนินงาน
อีกทั้งการลงทุนดังกล่าวไม่เอื้อประโยชน์ต่อการดำเนินธุรกิจของบริษัทฯ
เมื่อพิจารณาจากข้อมูลที่มีล่าสุดขณะนั้น หุ้นของบริษัทดังกล่าวจะมีมูลค่าตามบัญชี เท่ากับ 0.35
บาทต่อหุ้น ณ วันที่ 31 มีนาคม 2548 (โดยมีมูลค่าที่ตราไว้หรือ Par Value เท่ากับ 100 บาท)
บริษัทฯ และผู้ซื้อจึงตกลงที่จะซื้อขายกันในราคา 20 บาทต่อหุ้น

  เดือนสิงหาคม มีการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯจำนวน
  125,000,000 หน่วย โดยไม่คิดมูลค่าให้แก่ผู้ถือหุ้นเดิมของบริษัทฯ
  และมีการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ
  ให้แก่กรรมการและพนักงานของบริษัทฯ
  ภายใต้โครงการเสนอขายหลักทรัพย์ให้แก่กรรมการและพนักงาน (ESOP) จำนวนไม่เกิน
  7,500,000 หน่วย รวมทั้งมีการเปลี่ยนแปลงมูลค่าหุ้นที่ตราไว้ของหุ้นสามัญของบริษัทฯ เป็นหุ้นละ
  1 บาท ซึ่งมีผลทำให้จำนวนหุ้นสามัญของบริษัทฯ เพิ่มขึ้นเป็น 250,000,000 หุ้น
  และดำเนินการเพิ่มทุนจดทะเบียนอีกจำนวน 133,760,000 บาท แบ่งออกเป็นหุ้นสามัญ จำนวน
  133,760,000 หุ้น มูลค่าที่ตราไว้หุ้นละ 1 บาท จากทุนจดทะเบียนเดิมจำนวน 250,000,000
  บาท เป็นทุนจดทะเบียนใหม่จำนวน 383,760,000 บาท แบ่งออกเป็นหุ้นสามัญจำนวน
  383,760,000 หุ้น มูลค่าที่ตรา ไว้หุ้นละ 1 บาท
  เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทฯ
  ซึ่งจะออกและเสนอขายให้แก่ผู้ถือหุ้นเดิมและแก่กรรมการและพนักงานของบริษัทฯ

โรงงานอาหารปลาแห่งใหม่ในพื้นที่โรงงานจังหวัดเพชรบุรี ได้เริ่มเปิดดำเนินการในเดือนสิงหาคม

ปี 2550 โรงงานอาหารปลาแห่งใหม่ในพื้นที่โรงงานจังหวัดเพชรบุรี
ได้รับการรับรองมาตรฐานระบบการผลิต GMP และ HACCP จากกรมปศุสัตว์ จึงทำให้บริษัทฯ
ได้รับการรับรองมาตรฐานระบบการผลิตสมบูรณ์ทั้งระบบ

ปี 2551 บริษัทฯ
ได้ขยายช่องทางการดำเนินธุรกิจโดยเป็นผู้จัดจำหน่ายอาหารสำเร็จรูปแช่แข็งภายใต้เครื่องหมายการค้า
“มามี๊ คูซีน” โดยมีบริษัท เอส เอ็ม พี ฟู๊ด โปรดักส์ จำกัด เป็นผู้ผลิตสินค้า
ซึ่งได้เริ่มออกวางจำหน่ายในเดือนสิงหาคม

บริษัทได้ทำการเปลี่ยนแปลงตราสัญลักษณ์บริษัทใหม่ เพื่อการพัฒนาอย่างต่อเนื่อง
โดยตราสัญลักษณ์บริษัทใหม่แสดงถึงก้าวต่อก้าวสู่ความสำเร็จสูงสุด ใส่ใจสังคมสิ่งแวดล้อม
ซึ่งจะเริ่มประกาศใช้อย่างเป็นทางการในปี 2552

3.1 ภาพรวมการประกอบธุรกิจของบริษัท บริษัทย่อย และบริษัทร่วม

บริษัท ไทยลักซ์ เอ็นเตอร์ไพรส์ จำกัด (มหาชน) ก่อตั้งธุรกิจขึ้นในปี 2530
โดยเริ่มดำเนินธุรกิจจากการนำเข้าอาหารสัตว์น้ำเพื่อจำหน่ายและเลี้ยงกุ้งกุลาดำ
ปัจจุบันเป็นผู้ผลิตและจำหน่ายอาหารเลี้ยงสัตว์น้ำทั้งภายในประเทศและต่างประเทศ บริษัทฯ
ดำเนินธุรกิจภายใต้เครื่องหมายการค้า "ไทยลักซ์" การดำเนินธุรกิจของบริษัทฯ แบ่งออกเป็น 2
ส่วนงานหลัก คือ ส่วนงานสายผลิตอาหารกุ้ง และส่วนงานสายผลิตอาหารปลา ปัจจุบันบริษัทฯ
มีโรงงานผลิต 2 แห่ง ตั้งอยู่ที่จังหวัดสมุทรสงครามและจังหวัดเพชรบุรี
โดยที่โรงงานผลิตทั้งสองแห่งเป็นการดำเนินธุรกิจแบบครบวงจรโดยเริ่มตั้งแต่จัดหาวัตถุดิบ ผลิต
และจำหน่าย ดังรายละเอียด ดังนี้

1. โรงงานจังหวัดสมุทรสงคราม เป็นสำนักงานใหญ่และโรงงานผลิต ตั้งอยู่ เลขที่ 69/5 หมู่ที่ 5
ถนนพระราม 2 (กม.71) ตำบลบางขันแตก อำเภอเมือง จังหวัดสมุทรสงคราม 75000 โทรศัพท์
0-3477-1401-5 โทรสาร 0-3477-1406 ซึ่งเป็นโรงงานผลิตอาหารปลาที่กำลังการผลิต
28,000 ตันต่อปี

2. โรงงานจังหวัดเพชรบุรี ตั้งอยู่ เลขที่ 62 หมู่ที่ 2 ถนน รพช.อู่ตะเภา ตำบลหนองชุมพล
อำเภอ เขาย้อย จังหวัดเพชรบุรี 76140 โทรศัพท์ 0-3244-7681-8 โทรสาร 0-3244-7689
เป็นโรงงานผลิตอาหารกุ้งที่กำลังการผลิต 50,400 ตันต่อปี และโรงงานอาหารปลาที่กำลังการผลิต
61,000 ตันต่อปี

ตลอดระยะเวลาการดำเนินงาน บริษัทฯ
ได้พัฒนากระบวนการการผลิตสินค้าอย่างสม่ำเสมอและต่อเนื่อง
โดยการนำเทคโนโลยีสมัยใหม่เข้ามาใช้ ปัจจุบันบริษัทฯ ได้รับการรับรองมาตรฐาน ISO 9001:
2000 จากสถาบัน UKAS ประเทศอังกฤษ
รวมทั้งการรับรองระบบหลักเกณฑ์ที่ดีในการผลิตอาหารสัตว์ (GMP)
และการรับรองระบบการวิเคราะห์อันตรายและจุดวิกฤตที่ต้องควบคุม (HACCP)
ไทยลักซ์เป็นบริษัทผู้ผลิตอาหารสัตว์น้ำรายแรกที่มีระบบ GMP และ HACCP
ก่อนที่รัฐบาลจะประกาศให้ปี 2547 เป็นปีแห่งอาหารปลอดภัย จึงนับได้ว่าบริษัทฯ
เป็นหนึ่งในผู้นำทางด้านธุรกิจอาหารเลี้ยงสัตว์น้ำของไทย

บริษัทฯ ยังได้มีการขยายธุรกิจโดยเพิ่มประเภทของสินค้าในส่วนอาหารสำเร็จรูปแช่แข็ง โดยบริษัทฯ
เป็นผู้จัดจำหน่ายและบริษัท เอส เอ็ม พี ฟู๊ด โปรดักส์ จำกัด เป็นผู้ผลิตสินค้า

นอกจากนี้ยังมีการลงทุนในอุตสาหกรรมต่างๆ ที่สามารถเอื้อประโยชน์ต่อการทำธุรกิจแบบครบวงจร
และเป็นการกระจายความเสี่ยงในการประกอบธุรกิจหลัก โดยร่วมทุนกับบริษัท เบทาโกร อโกร
กรุ๊ป จำกัด (มหาชน) จัดตั้งบริษัท เบทาโกร – ไทยลักซ์ โฮลดิ้ง จำกัด
โดยมีวัตถุประสงค์เพื่อลงทุนในกิจการผลิตอาหารสัตว์ในประเทศเวียดนาม
ปัจจุบันมีสัดส่วนการถือหุ้นในบริษัทดังกล่าวร้อยละ 65 และ ยังมีการร่วมลงทุนในบริษัท เอส เอ็ม พี
ฟู้ด โปรดักส์ จำกัด โดยมีวัตถุประสงค์ในการผลิตและจำหน่ายอาหารแปรรูป
ปัจจุบันมีสัดส่วนการถือหุ้นในบริษัทดังกล่าวร้อยละ 21.43

โครงสร้างการดำเนินธุรกิจของบริษัทฯ และการถือหุ้นในบริษัทย่อยและบริษัทร่วม ณ วันที่ 1
มกราคม 2552

+------------------------+-----------------+----------+---------------+
| บริษัท                   | ลักษ             | ทุนจ      | หมายเหตุ       |
|                        | ณะการประกอบธุรกิจ | ดทะเบียน/ |               |
|                        |                 | ชำระ     |               |
|                        |                 | แล้ว(ลบ.) |               |
+------------------------+-----------------+----------+---------------+
| บริษัท ไทยลักซ์            | ผลิตแ            | 383.76 / | ทุน            |
| เอ็นเตอร์ไพรส์ จำกัด       | ละจำหน่ายอาหารกุ้ง | 340.69   | จดทะเบียนที่ยังไม |
| (มหาชน)                | และอาหารปลา     |          | ่ชำระเพื่อรองรับก |
|                        |                 |          | ารแปลงสภาพของ |
|                        |                 |          | ใบสำคัญแสดงสิทธิ |
+------------------------+-----------------+----------+---------------+
| บริษัทเบทาโกร - ไทยลักซ์   | ลงทุนในต่างประเทศ | 150.00 / |               |
| โฮลดิ้ง จำกัด             |                 | 150.00   |               |
+------------------------+-----------------+----------+---------------+
| บริษัทเบทาโกร - ไทยลักซ์   | ผลิตอาหารกุ้ง      | 3.3US$ / |               |
| วีนา ฟีดมิล จำกัด          |                 | 3.3US$   |               |
+------------------------+-----------------+----------+---------------+
| บริษัท เอส เอ็ม พี ฟู้ด      | ผลิตและจ         | 42. /    |               |
| โปรดักส์ จำกัด            | ำหน่ายอาหารแปรรูป |          |               |
|                        |                 |    42.00 |               |
+------------------------+-----------------+----------+---------------+

นโยบายการลงทุนในบริษัทย่อยและบริษัทร่วม

บริษัทฯ มีเงินลงทุนในบริษัทย่อยคือ บริษัท เบทาโกร – ไทยลักซ์ โฮลดิ้ง จำกัด จำนวน 97.5
ล้านบาท คิดเป็นสัดส่วนการถือหุ้นร้อยละ 65 และมีเงินลงทุนในบริษัทร่วมคือบริษัท เอส เอ็ม พี ฟู้ด
โปรดักส์ จำกัด จำนวน 9 ล้านบาท คิดเป็นสัดส่วนการถือหุ้นร้อยละ 21.43
นโยบายการลงทุนของบริษัทฯ คือ บริษัทฯ
จะพิจารณาลงทุนในธุรกิจที่เกื้อหนุนต่อการทำธุรกิจของบริษัทฯ
และเอื้อประโยชน์ต่อการทำธุรกิจแบบครบวงจร
หรือเป็นธุรกิจซึ่งอยู่ในอุตสาหกรรมที่เกี่ยวเนื่องกับธุรกิจหลักที่บริษัทฯ ดำเนินงานอยู่
มีแนวโน้มเจริญเติบโตและจะคำนึงถึงอัตราผลตอบแทนที่ได้รับจากการลงทุนเป็นสำคัญ และบริษัทฯ
จะควบคุมดูแลโดยการส่งบุคลากรเข้าไปดำเนินงาน
โดยจะมีผู้บริหารเข้าไปตรวจสอบดูแลการดำเนินงานอย่างสม่ำเสมอ และหากเป็นบริษัทร่วม บริษัทฯ
จะไม่เข้าไปควบคุมดูแลมากนัก แต่จะส่งตัวแทนจากบริษัทฯ เข้าไปเป็นกรรมการในบริษัทนั้นๆ
ทั้งนี้จำนวนตัวแทนจากบริษัทฯ ที่เข้าไปเป็นกรรมการจะขึ้นอยู่กับสัดส่วนการถือหุ้น

3.2 โครงสร้างรายได้

โครงสร้างรายได้ของบริษัทแยกตามประเภทธุรกิจ

+----------------------+-------+------+-------+------+-------+------+
| รายได้                | 2549  |      | 2550  |      | 2551  |      |
+----------------------+-------+------+-------+------+-------+------+
|                      | ล     | %    | ล     | %    | ล     | %    |
|                      | ้านบาท |      | ้านบาท |      | ้านบาท |      |
+----------------------+-------+------+-------+------+-------+------+
| รา                   |       |      |       |      |       |      |
| ยได้จากการขายอาหารสัตว์ |       |      |       |      |       |      |
+----------------------+-------+------+-------+------+-------+------+
|   - อาหารปลา         | 9     | 4    | 9     | 4    | 7     | 3    |
|                      | 39.90 | 0.97 | 45.05 | 2.50 | 34.16 | 4.10 |
+----------------------+-------+------+-------+------+-------+------+
|   - อาหารกุ้ง          | 1,0   | 4    | 1,1   | 5    | 1,3   | 6    |
|                      | 97.28 | 7.84 | 90.98 | 3.57 | 70.30 | 3.65 |
+----------------------+-------+------+-------+------+-------+------+
| รวมรา                | 2,0   | 8    | 2,1   | 9    | 2,1   | 9    |
| ยได้จากการขายอาหารสัตว์ | 37.18 | 8.81 | 36.03 | 6.07 | 04.46 | 7.75 |
+----------------------+-------+------+-------+------+-------+------+
| วัตถุดิบ                | 1     | 8.47 | 36.95 | 1.66 | 6.75  | 0.31 |
|                      | 94.35 |      |       |      |       |      |
+----------------------+-------+------+-------+------+-------+------+
| เคมีภัณฑ์               | 0.81  | 0.04 | 0.62  | 0.03 | 0.37  | 0.02 |
+----------------------+-------+------+-------+------+-------+------+
| ลูกกุ้ง                 | 25.54 | 1.11 | 25.65 | 1.15 | 11.42 | 0.53 |
+----------------------+-------+------+-------+------+-------+------+
| ค่าเช่า                | 15.08 | 0.66 | 16.21 | 0.73 | 16.96 | 0.79 |
+----------------------+-------+------+-------+------+-------+------+
| รายได้อื่นๆ             | 13.56 | 0.59 | 8.03  | 0.36 | 12.90 | 0.60 |
+----------------------+-------+------+-------+------+-------+------+
| ส                    | 7.38  | 0.32 | 0.00  | 0.00 | 0.00  | 0.00 |
| ่วนแบ่งกำไรจากเงินลงทุนฯ |       |      |       |      |       |      |
+----------------------+-------+------+-------+------+-------+------+
| รายได้รวม             | 2,2   | 10   | 2,2   | 10   | 2,1   | 10   |
|                      | 93.90 | 0.00 | 23.49 | 0.00 | 52.86 | 0.00 |
+----------------------+-------+------+-------+------+-------+------+